"Setswana Puotlaleletso ya Ntlha (FAL)/P2 5 DBE/Ngwanaitseele 2022 NSC KAROLO YA A: PADI Araba potso e le NNGWE fela mo karolong e. POTSO 1: MORABARABA – SJ Lebethe Buisa dinopolo tse di latelang, mme morago o arabe dipotso. 1.1 NOPOLO A Kwa sekolong Ntshimane o ne a sa tlhophe gore o bua le mang. O ne o ka mmona a na le tshetsana, a ntse a ba tshegisa. O ne a sa fapaane le ope. O ne a itsamaela le motho mongwe le mongwe, a thusa motho mongwe le mongwe yo o mo kopang thuso, fa fela a na le gona go ka mo thusa. Nako nngwe botho jwa motho bo a mo thusa, nako nngwe bo mmopela 5 difetlhamesela di gana go fela. O ne a tsena le Mmakgosi. Go ne go na le batho ba se kae ba ba neng ba itse gore Mmakgosi o ne a kile a batla mosimane wa rona thata, mme a fitlhela Morwesi a mo rekile. Batho ba bantsi ba ne ba sa itse sepesepe ka kgang e. Moragonyana ga bonala jaaka e kete Mmakgosi o ne a sa ineela. 10 Ditiro tsa gagwe di ne e kete di re: 'Fa ke sa mmone, ga re mmone boobabedi.' Mo setlhopheng se se fa tlase ga bona go ne go le naletsana ya mosetsana. E rile fa a tsena mo sekolong, batswapelo ba re mogopo ke wa me, ngwana a supa letsatsi, a re nnayang nako tlhe, ga ke lo itse. 15 Morwalela o se na go feta, Ntshimane o ya a buabua le ena. O ile jaana fa morwalela o se na go gatega gonne o ne a sa ikaelela sepe. 1.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Mokwadi o kaya eng fa a re 'ngwana a supa letsatsi'? A A ikana B A bontsha C A reta D A ngala (1) 1.1.2 Nopolo e e fa godimo e senola Mmakgosi jaaka motho yo o ntseng jang? Tshegetsa ka dintlha DI LE PEDI. (4) 1.1.3 Batswadipelo ba go buiwang ka bona mo nopolong, ba ne ba batla eng mo go Mmule? (2) 1.1.4 Ke basetsana bafe ba babedi ba ba neng ba imisiwa ke Mpute? (2) Kwalololo e ileditswe Phetla"